smcproject/ml-wiki-sentences huggingface dataset:
പലപ്പോഴും സ്നേഹം മറ്റ് വികാരങ്ങളുമായി ആശയക്കുഴപ്പത്തിലാക്കാം.
ലൈംഗികമായോ ശാരീരികമായോ ആകർഷിക്കപ്പെടുന്നത് ഇച്ഛയുടെ (Lust) ഭാഗമായാണ്.
ഇച്ഛയും സ്നേഹവും വ്യത്യസ്തമാണെന്ന് കരുതുന്നു.
ഇച്ഛയും (കാമം) തെറ്റിദ്ധാരണയും മൂലം വ്യതിചലിച്ചേക്കാവുന്ന സ്നേഹത്തിന്റെ ഒരു രൂപമാണ് സാധാരണ സൗഹൃദം .
സ്നേഹം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sneham_(Film)
ജയരാജിന്റെ സംവിധാനത്തിൽ ജയറാം നായകനായി 1998-ൽ പുറത്തിറങ്ങിയ ഒരു മലയാളചലച്ചിത്രമാണ് സ്നേഹം .
ബിജു മേനോൻ , സിദ്ദിഖ് , രാജേന്ദ്രൻ , വി.കെ. ശ്രീരാമൻ , വാവച്ചൻ , ജോമോൾ , കസ്തൂരി , ലെന , കമലാദേവി എന്നിവരാണ് മറ്റു പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
ഗ്രാമീണ പശ്ചാത്തലത്തിലുള്ള വടക്കേടത്തു തറവാടും, മൂത്തമകനും കാരണവസ്ഥാനക്കാരനുമായ പപ്പനും ( ജയറാം ) പപ്പന്റെ കുടുംബത്തിലും ചുരുങ്ങിയ കാലയളവിൽ ഉണ്ടാകുന്ന സംഭവങ്ങളാണ് ചിത്രത്തിൽ ഉൾക്കൊള്ളിച്ചിരിക്കുന്നത്.
യൂസഫലി കേച്ചേരി എഴുതി പെരുമ്പാവൂർ ജി. രവീന്ദ്രനാഥ് സംഗീതം നൽകിയ ആറ് ഗാനങ്ങളാണ് ചിത്രത്തിലുള്ളത്.
കെ.ജെ. യേശുദാസ് , രാധികാ തിലക് , സുധീപ് കുമാർ എന്നിവർ ഗാനങ്ങൾ ആലപിച്ചിരിക്കുന്നു.
ഗാനങ്ങൾ ദേവഭാവന മണ്ണിൽ...
- കെ.ജെ. യേശുദാസ് കൈതപ്പൂമണം...
- രാധികാ തിലക്, സംഘം കൊണ്ടോട്ടീന്നോടിവന്നേ...
- സുധീപ് കുമാർ മറക്കാൻ കഴിഞ്ഞെങ്കിൽ...
- യേശുദാസ് പേരറിയാത്തൊരു നൊമ്പരത്തെ...
- യേശുദാസ് രാവ് നിലാപൂവ്...
- യേശുദാസ് അഭിനേതാക്കൾ ജയറാം - പത്മനാഭൻ നായർ (പപ്പൻ) ബിജു മേനോൻ - ശശിധരൻ നായർ (പപ്പന്റെ സഹോദരൻ) സിദ്ദിഖ് - ശിവൻകുട്ടി (പപ്പന്റെ സഹോദരീ ഭർത്താവ്) വി.കെ. ശ്രീരാമൻ - പപ്പന്റെ അമ്മാവൻ രാജേന്ദ്രൻ - മൊയ്തീനിക്ക (പപ്പന്റെ സുഹൃത്ത് ) ജോമോൾ - മണിക്കുട്ടി (പപ്പന്റെ ഭാര്യ) കസ്തൂരി - പപ്പന്റെ മുറപ്പെണ്ണ്, ശശിയുടെ ഭാര്യ ലെന - മണിക്കുട്ടി (പപ്പന്റെ സഹോദരി) കമലാദേവി - പപ്പന്റെ അമ്മ വാവച്ചൻ - സമീപവാസി അണിയറപ്രവർത്തകർ സംവിധാനം - ജയരാജ് നിർമ്മാണം - ബാലു, കെ.ബി. രാജു കഥ, തിരക്കഥ, സംഭാഷണം - ടി.എ. റസാഖ് എഡിറ്റിങ് - ജി. മുരളി ഛായാഗ്രഹണം - എം.ജെ. രാധാകൃഷ്ണൻ വിതരണം - മുദ്ര ആർട്സ് , അനുപമ റിലീസ് ബാനർ - പ്രാർത്ഥന ഫിലിംസ് ഡിസൈൻ - കോളോണിയ അവലംബം പുറത്തേക്കുള്ള കണ്ണികൾ സ്നേഹം ഇന്റർനെറ്റ് മൂവി ഡാറ്റാബേസിൽ മലയാളം മൂവീ ഡാറ്റാബേസിൽ
സ്നേഹദീപം
1962-ൽ പുറത്തിറങ്ങിയ മലയാള ചലച്ചിത്രമാണ് സ്നേഹദീപം .
ഈ ചിത്രം സവിധാനം ചെയ്തു വിതരണത്തിനെത്തിച്ചത് പി. സുബ്രമണ്യമാണ്.
ഇതിന്റെ കഥയും തിരക്കഥയും സംഭാഷണവും പ്രശസ്ത കഥാകാരനായ മുട്ടത്തുവർക്കിയുടേതാണ് .
താരം വേഷം 1 തിക്കുറിശ്ശി സുകുമാരൻ നായർ ശിവശങ്കരൻ 2 ടി കെ ബാലചന്ദ്രൻ ചന്ദ്രൻ 3 കൊട്ടാരക്കര ശ്രീധരൻ നായർ ശങ്കരൻ 4 എസ് പി പിള്ള കർണ്ണൻ 5 പറവൂർ ഭരതൻ മോഹൻ 6 ആന്റണി സന്തോഷ് കുമാർ 7 മുട്ടത്തറ സോമൻ 8 മിസ് കുമാരി ഉഷ 9 അംബിക 10 കെ വി ശാന്തി 11 പങ്കജവല്ലി 12 ആറന്മുള പൊന്നമ്മ 13 അടൂർ പങ്കജം നാരായണി 14 വഞ്ചിയൂർ രാധ വിനോദിനി 15 ഉഷ കണ്ണമ്മ ഗാനങ്ങൾ വരികൾ: പി ഭാസ്കരൻ ഈണം: എം.ബി. ശ്രീനിവാസൻ നമ്പർ.
പാട്ട് പാട്ടുകാർ രാഗം 1 ആരോമലാളേ പി ലീല 2 ആശാവസന്തം അനുരാഗസുഗന്ധം ജിക്കി 3 ചന്ദ്രന്റെ പ്രഭയിൽ കമുകറ പുരുഷോത്തമൻ , എസ് ജാനകി 4 കാമദഹനാ പി ലീല 5 മാലാ മാലാ ജിക്കി 6 മാമല നാട്ടിൽ കമുകറ പുരുഷോത്തമൻ , ജമുനാ റാണി ,കോറസ്‌ 7 മൂഢയാം സഹോദരീ പി ബി ശ്രീനിവാസ് 8 ഓടും പാവ ചാടും പാവ കമുകറ പുരുഷോത്തമൻ 9 ഓടും പാവ ചാടും പാവ കമുകറ പുരുഷോത്തമൻ 10 ഒന്നാം തരം ലതാ രാജു
സ്നേഹം (1977 ചലച്ചിത്രം)
എ. ഭീം സിംഗ് സംവിധാനം ചെയ്ത് കെ‌എൻ‌എസ് ജാഫർഷ നിർമ്മിച്ച 1977 ലെ ഇന്ത്യൻ മലയാള ചിത്രമാണ് സ്നേഹം .
ചിത്രത്തിൽ സുകുമാരി , അടൂർ ഭാസി , മല്ലിക സുകുമാരൻ , മാസ്റ്റർ രാജ്കൃഷ്ണ നെല്ലിക്കോ ട് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ജയ വിജയയുടെ ചിത്രത്തിന് സംഗീതത്തിൽ ശ്രീകുമാരൻ തമ്പി ഗാനങ്ങൾ എഴുതി .
അഭിനേതാക്കൾ Sukumari Adoor Bhasi Mallika Sukumaran Master Rajkrishna Master Sridhar Nellikode Bhaskaran Vidhubala rajendra prasad ശബ്‌ദട്രാക്ക്
ജയ വിജയ സംഗീതം നൽകിയതും വരികൾ ശ്രീകുമാരൻ തമ്പി രചിച്ചതുമാണ്.
ഗാനം ഗായകർ വരികൾ നീളം (m: ss) 1 "ഈനം പാഡിത്തലാർനല്ലോ" ജോളി അബ്രഹാം ശ്രീകുമാരൻ തമ്പി 2 "കലിയം ചിറിയം" കെ ജെ യേശുദാസ് ശ്രീകുമാരൻ തമ്പി 3 "പക്കൽകിലി" കെ ജെ യേശുദാസ് ശ്രീകുമാരൻ തമ്പി 4 "സന്ധ്യന്നിയം പുളാരിയേ തെഡി" കെ ജെ യേശുദാസ് ശ്രീകുമാരൻ തമ്പി 5 "സ്വർണം പാകിയ" കെ ജെ യേശുദാസ് ശ്രീകുമാരൻ തമ്പി പരാമർശങ്ങൾ പുറംകണ്ണികൾ Sneham ഇന്റർനെറ്റ് മൂവി ഡാറ്റാബേസിൽ
സ്നേഹക്കൂറ ഇംഗ്ലീഷ് വിലാസം https://ml.wikipedia.org/wiki/Bidens_pilosa
ഒരു മീറ്റർ വരെ ഉയരത്തിൽ വളരുന്ന ഒരു ഏകവർഷ കുറ്റിച്ചെടിയാണ് സ്നേഹക്കൂറ .
( ശാസ്ത്രീയനാമം : Bidens pilosa ) .
പലനാടുകളിലും കളയായി കരുതപ്പെടുന്ന ഈ ചെടി മറ്റു പലയിടങ്ങളിലും വറുതിയുടെ അവസരങ്ങളിൽ ഭക്ഷണമായി ഉപയോഗപ്പെടുന്നു.
പലവിധ ഔഷധഗുണങ്ങളുള്ള സ്നേഹക്കൂറയിൽ നിന്നും രക്താർബുദത്തിനെതിരെ ഔഷധം ഉണ്ടാക്കാമെന്ന് കരുതുന്നു.
അവലംബം പുറത്തേക്കുള്ള കണ്ണികൾ പലഭാഷകളിലെയും പേരുകൾ, കൂടുതൽ അറിവുകൾ ചിത്രങ്ങൾ, അറിവുകൾ http://earthmedicineinstitute.com/more/library/medicinal-plants/bidens-pilosa/ http://wallumsmusings.blogspot.in/2012/05/bidens-pilosa.html വിക്കിസ്പീഷിസിൽ Bidens pilosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Bidens pilosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്നേഹഗണ്ഡൂഷം
എണ്ണ കവക്കൊള്ളൽ അഥവാ സ്നേഹഗണ്ഡൂഷം (Oil pulling or oil swishing) ആയുർവ്വേദത്തിൽ വളരെ വിശേഷമായി വിധിക്കുന്ന ഒരു നല്ലശീലമാണ്.
വായിൽ എണ്ണ (സാധാരണയായി വെളിച്ചെണ്ണയാണ് ഉപയോഗിക്കുന്നതെങ്കിലും എത് സസ്യ എണ്ണയും) ഉപയോഗിക്കാം
സ്ഥിരമായി ഈ ശീലമുള്ളവർ ഇതിന് പല ഗുണവശങ്ങളൂം പറയുന്നു.
കൂടുതൽ വെളുത്ത പല്ലുകൾ,  വായ്നാറ്റം  ഇല്ലാതാകുന്നു.
മോണവേദന, തലവേദന, പ്രമേഹം, മൈഗ്രൈൻ, ആസ്മ, മുഖക്കുരു എന്നിവ ഇല്ലാതാകുന്നു.
നീരു, കോശജ്വലനം എന്നിവക്കും ഇത് ഫലപ്രദമാണെന്ന് അവകാശപ്പെടുന്നു.
ആയുർവേദത്തിൽ പറയുന്ന ആമക്രിയയിലൂടെ വായിലൂടെ പല വിഷാംശങ്ങളും വലിച്ചെടുക്കുന്നു എന്നും അവകാശപ്പെടുന്നുണ്ട്.
നവീനശാസ്ത്രത്തിൽ വളരെക്കുറച്ച് പഠനങ്ങൾ മാത്രമേ ഈ വിഷയത്തിൽ നടന്നിട്ടുള്ളു.
അതുകൊണ്ടുതന്നെ ഈ പദ്ധതിയുടെ പ്രവക്താക്കൾ പറയുന്ന വാദങ്ങളെ സാധൂകരിക്കുന്നതിനു അവരുടെ പക്കൽ തെളിവ് കുറവാണ്.
ബാക്റ്റീരിയയെ കുറക്കുന്ന കാര്യത്തിൽ മൗത്ത് വാഷിനെ അപേക്ഷിച്ച് കടുകെണ്ണകൊണ്ടുള്ള കവക്കൊള്ളൽ വേണ്ടത്ര ഫലപ്രദമല്ലെന്ന് ഒരു പഠനം പറയുന്നു.
പാശ്ചാത്യ ആരോഗ്യപ്രവർത്തകരുടെ ഇടയിൽ ഇതിന് ഇനിയും സ്വീകാര്യത ഇല്ല.
നാഷണൽ സെന്റർ ഫോർ ഹെൽത് റിസർച്ച് എന്ന സ്ഥാപനം പറയുന്നു.
"കവക്കൊള്ളൽ എങ്ങനെ പ്രവർത്തിക്കുന്നു എന്നതും വായിലെ അണുക്കളെ അത് എങ്ങനെ നശിപ്പിക്കുന്നു എന്നതും ഇപ്പൊഴും അവ്യക്തമാണ്.
അതിനുണ്ടെന്നു  പറയുന്ന മൊത്തം ആരോഗ്യത്തിൻ അത് നൽകുമെന്നു പറയുന്ന  മറ്റ് ഗുണങ്ങളുടെയും അടിസ്ഥാനം അവ്യക്തമാണ്.
പാരമ്പര്യ ഉപയോഗം Sesame oil
ആയുർവേദത്തിൽ കവളഗ്രഹം ഗണ്ഡൂഷം എന്നെല്ലാം പറയുന്നത് സ്വാഭവികമായി ഉപയോഗിക്കുന്ന ചികിത്സാവിധികളാണ്.
പലവിധ ദോഷങ്ങളെ ഇല്ലാതാക്കൻ ആണ് ഇത് പ്രയൊഗിക്കാറുള്ളത്.
പക്ഷേ ആയുർവേദം ഒരു ചികിത്സ പരിശോധനകൂടാതെ എല്ലാവർക്കും വിധിക്കാറില്ല.
ഓരൊ രൊഗിക്കും അയാളൂടെ ദോഷസാമ്യത്തിനനുസരിച്ചും പ്ർകൃതത്തിനനുസരിച്ചും ആണ് ചികിത്സ വിധിക്കേണ്ടത്.
ഒരെ രോഗത്തിനു വിവിധ വ്യക്തികൾക്ക് വിവിധ ചികിത്സയാകും വേണ്ടി വരിക.
ആയുർവേദ വിധിപ്രകാരം നല്ലെണ്ണ സാധാരണയായി  ദൈനിക ഉപയോഗത്തിനും വാതദോഷഹരമായും നീരിലും വായിലെ ചുട്ടുനീറലിനും ആണൂ ഉപയോഗിക്കുന്നത്..
പ്രത്യേക സാഹചര്യങ്ങളിൽ വേണ്ട പരിശോധനൾക്കുശേഷം വെളിച്ചെണ്ണ , സൂര്യകാന്തി എണ്ണ , വനസ്പതികൽ എന്നിവ മരുന്നുകൂട്ടുകളോടെയും അല്ലാതെയും  ആയുവേദാചാര്യന്മാർ വിധിക്കുന്നുണ്ട്.
വൈറൽ ഗാസ്ട്രോഎന്ററൈറ്റിസ് ഇംഗ്ലീഷ് വിലാസം https://ml.wikipedia.org/wiki/Viral_gastroenteritis
പലയിനം വൈറസുകൾ കാരണമുണ്ടാകുന്നതും വയറിളക്കവും ഛർദ്ദിലും പ്രധാന ലക്ഷണങ്ങളായതുമായ ഒരു അസുഖമാണ് വൈറൽ ഗാസ്ട്രോ എന്ററൈറ്റിസ് .
സ്റ്റൊമക് ഫ്ലൂ, ഗാസ്ട്രിക് ഫ്ലൂ, സ്റ്റൊമക് വൈറസ് എന്നീ പേരുകളിലും ഈ അസുഖം അറിയപ്പെടുന്നുണ്ട്.
റോട്ടാവൈറസ് , നോറോവൈറസ് , സാപോവൈറസ് എന്നീ ജീനസുകളിൽ പെട്ട വൈറസുകളും അഡിനോവൈറസ് , ആസ്ട്രോവൈറസ് എന്നീ കുടുംബങ്ങളിൽ പെട്ട വൈറസുകളും ഗാസ്ട്രോ എന്ററൈറ്റിസ് ഉണ്ടാക്കുന്നവയാണ്.
റോട്ടാവൈറസ് എന്ന ജീനസിൽ പെട്ട വൈറസുകളാണ് കുട്ടികളിലെ വയറിളക്കത്തിന് ഏറ്റവുമധികം കാരണമാകുന്നത്.
അമേരിക്കയിൽ പ്രായപൂർത്തിയായവരിൽ ഗാസ്ട്രോ എന്ററൈറ്റിസിന് ഏറ്റവുമധികം കാരണമാകുന്നത് നോറോവൈറസ് എന്ന ജീനസിലോ നോർവാക്ക് വൈറസ് എന്ന സ്പീഷീസിലോ പെട്ട വൈറസുകളാണ്.
90% കേസുകൾക്കും ഈ വൈറസുകളാണ് കാരണമാകുന്നത്.
വയറിളക്കം അവസാനിച്ചതിനുശേഷവും ആൾക്കാർ രോഗാണുവാഹകരായി തുടരാൻ സാദ്ധ്യതയുണ്ട്.
രോഗാണുവാഹകരായ മനുഷ്യരുമായി അടുത്തിടപഴകുന്നതിലൂടെയോ, മലിനമായ പ്രതലത്തിൽ സ്പർശിക്കുന്നതിലൂടെയോ, മലിനമായതോ മതിയായി പാചകം ചെയ്യാത്തതോ ആയ ഭക്ഷണം കഴിക്കുന്നതിലൂടെയോ അസുഖം പകരാൻ സാദ്ധ്യതയുണ്ട്.
രോഗാണുബാധയുണ്ടായി ഒന്നോ രണ്ടോ ദിവസങ്ങൾക്കുള്ളിൽ രോഗലക്ഷണങ്ങൾ കണ്ടുതുടങ്ങും.
ആമാശയത്തിലെയും കുടലിലെയും നീർക്കെട്ട്, പുറത്തും വാരിയെല്ലുകളിലും ഉള്ള വേദന എന്നിവ ലക്ഷണങ്ങളാണ്.
സാധാരണഗതിയിൽ 24 മുതൽ 72 മണിക്കൂറുകൾ കൊണ്ട് രോഗലക്ഷണങ്ങൾ ശമിക്കാറുണ്ട്.
വിശ്രമം, ശരീരത്തിലെ ജലാംശം നിലനിർത്താനായി ദ്രാവകങ്ങൾ ആവശ്യത്തിന് കഴിക്കുക എന്നീ കരുതലുകൾ മാത്രം സാധാരണഗതിയിൽ എടുത്താൽ മതിയാകും.
വൈറൽ ഗാസ്ട്രോ എന്ററൈറ്റിസ് ഒരു പകർച്ചവ്യാധിയാണ്.
രോഗലക്ഷണങ്ങൾ ശമിക്കുന്നതുവരെ രോഗി മറ്റുള്ളവരുമായി അധികം ഇടപഴകുന്നത് ഒഴിവാക്കുന്നതാണ് നല്ലത്.
ഛർദ്ദിലിനോ വയറിളക്കത്തിനോ, വേദന പോലെയുള്ള മറ്റ് രോഗലക്ഷണങ്ങളുടെ ശമനത്തിനോ ഡോക്ടറുടെ ഉപദേശം കൂടാതെ മരുന്ന് കഴിക്കുന്നത് അപകടകരമാണ്.
ഇടയ്ക്കിടെ കൈ കഴുകുന്നത് എല്ലാത്തരം ഗാസ്ട്രോ എന്ററൈറ്റിസുകൾക്കും നല്ലതാണ്.
നോറോവൈറസ് പോലെ ചിലയിനം ഗാസ്ട്രോ എന്ററൈറ്റിസുകൾ കൈ കഴുകലിലൂടെ തടയാൻ സാധിക്കുമെങ്കിലും റോട്ടാവൈറസ് ബാധ ഇ‌ങ്ങനെ തടയാൻ സാദ്ധ്യത കുറവാണ്.
ആറ് ദിവസങ്ങളിൽ കൂടുതൽ രോഗലക്ഷണങ്ങൾ കാണപ്പെടുന്നുണ്ടെങ്കിൽ ഡോക്ടറുടെ ഉപദേശം തേടേണ്ടതാണ്.
വൈറൽ റിസർച്ച് ആന്റ് ഡയഗ്നോസ്റ്റിക് ലബോറട്ടറീസ്
ആരോഗ്യ ഗവേഷണ വകുപ്പ്, ഇന്ത്യൻ കൗൺസിൽ ഓഫ് മെഡിക്കൽ റിസർച്ച് എന്നിവയുടെ നേതൃത്ത്വത്തോടെ അവതരിപ്പിച്ച ഒരു പദ്ധതിയാണ് വൈറൽ റിസർച്ച് ആൻഡ് ഡയഗ്നോസ്റ്റിക് ലബോറട്ടറീസ് ( വിആർഡിഎൽ ).
പകർച്ചവ്യാധികളുടെ വ്യാപനം ഇന്ത്യയിൽ സർവ്വസാധാരണമായതാണ് ഗവണ്മെന്റിനെ ഇതിനു പ്രേരിപ്പിക്കാൻ കാരണം.
2016 ൽ 166 റിസർച്ച് ആൻഡ് ഡയഗ്നോസ്റ്റിക്സ് ലബോറട്ടറികൾ സ്ഥാപിക്കുമെന്ന് കേന്ദ്ര സർക്കാർ പ്രഖ്യാപിച്ചു.
2019 ഓടെ ഇന്ത്യയിലുടനീളം 103 പുതിയ വിആർഡിഎല്ലുകൾ സ്ഥാപിച്ചു; അങ്ങനെ മൊത്തം അവയുടെ എണ്ണം 105 ആയി.
പദ്ധതിയുടെ ലക്ഷ്യങ്ങൾ പൊതുജനാരോഗ്യ തലത്തിൽ രോഗാവസ്ഥയ്ക്ക് കാരണമാവുന്ന വൈറസുകളെയും മറ്റ് രോഗകാരികളേയും യഥാസമയം തിരിച്ചറിയുന്നതിനായുള്ള ഭൗതികസൗകര്യങ്ങൾ സൃഷ്ടിക്കുക.
അതായത് പകർച്ചവ്യാധികൾക്കു കാരണമായ രോഗകാരികളോടൊപ്പം ബയോ ടെററിസത്തിന് കാരണമാകാൻ സാധ്യതയുള്ളവയേയും കണ്ടുപിടിക്കുക എന്നതാണ് ലക്ഷ്യം.
പുതിയതും അജ്ഞാതവുമായ വൈറസുകൾ, മറ്റ് ജീവികൾ, പ്രത്യക്ഷപ്പെടുന്നതും വീണ്ടും പ്രത്യക്ഷപ്പെടുന്നതുമായ വൈറൽ സ്ട്രെയ്നുകൾ എന്നിവയെ കണ്ടെത്തുന്നതിനും ഡയഗ്നോസ്റ്റിക് കിറ്റുകൾ വികസിപ്പിക്കുന്നതിനുമുള്ള ശേഷി വികസിപ്പിക്കുക.
ആരോഗ്യ വിദഗ്ധർക്ക് പരിശീലനം നൽകുക.
പുതിയതായി ആവിർഭവിക്കുന്ന ജനിതകപരമായി സജീവമോ പരിഷ്കരിക്കപ്പെട്ടതോ ആയ രോഗകാരികളെ തിരിച്ചറിയുന്നതിനായുള്ള ഗവേഷണം നടത്തുന്നു.
അവലംബം പുറംകണ്ണികൾ ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, ഔദ്യോഗിക വെബ്സൈറ്റ് ആരോഗ്യ ഗവേഷണ വകുപ്പ്, ഔദ്യോഗിക വെബ്സൈറ്റ് ഡാറ്റ മൈനിംഗ് സെന്റർ ഓഫ് വി‌ആർ‌ഡി‌എല്ല്, ഔദ്യോഗിക വെബ്സൈറ്റ് Archived 2017-03-15 at the Wayback Machine .
വൈറൽ വെക്റ്റർ വാക്സിൻ ഇംഗ്ലീഷ് വിലാസം https://ml.wikipedia.org/wiki/Viral_vector_vaccine COVID-19 vaccine vial prop
സ്വീകർത്താവിന്റെ ഹോസ്റ്റ് കോശങ്ങളിലേക്ക് ആവശ്യമുള്ള ആന്റിജനുവേണ്ടി ജനിതക മെറ്റീരിയൽ കോഡിംഗ് എത്തിക്കുന്നതിന് വൈറൽ വെക്റ്റർ ആയി ഉപയോഗിക്കുന്ന ഒരു വാക്സിനാണ് വൈറൽ വെക്റ്റർ വാക്സിൻ .
2021 ഏപ്രിൽ വരെ കുറഞ്ഞത് ആറ് വൈറൽ വെക്റ്റർ വാക്സിനുകൾക്കെങ്കിലും അംഗീകാരം നൽകിയിട്ടുണ്ട്.
നാല് COVID-19 വാക്സിനുകളും രണ്ട് എബോള വാക്സിനുകളും ആണിത്.
മറ്റൊരു പകർച്ചവ്യാധി ഏജന്റിനുള്ള ആന്റിജനുവേണ്ടി ന്യൂക്ലിക് ആസിഡ് കോഡിംഗ് ഒരു കോശത്തിലേക്ക് എത്തിക്കുന്നതിന് വൈറൽ വെക്റ്റർ വാക്സിനുകളിൽ ഒരു വെക്റ്ററായി ഒരു വൈറസിന്റെ പരിഷ്കരിച്ച പതിപ്പ് ഉപയോഗിക്കുന്നു.
വൈറൽ വെക്റ്റർ വാക്സിനുകളിൽ വെക്റ്ററായി ഉപയോഗിക്കുന്ന വൈറസ് അല്ലെങ്കിൽ ആന്റിജന്റെ ഉറവിടം ഉപയോഗിക്കുന്നതിനാൽ അണുബാധയ്ക്ക് കാരണമാകുന്നില്ല.
അതിലുള്ള ജനിതക വസ്തു ഒരു വ്യക്തിയുടെ ജീനോമിലേക്ക് സംയോജിക്കുന്നില്ല.
വൈറൽ വെക്റ്റർ വാക്സിനുകൾ കോശങ്ങൾക്കുള്ളിൽ ആന്റിജൻ എക്സ്പ്രഷൻ പ്രാപ്തമാക്കുകയും സബ് യൂണിറ്റ് വാക്സിനുകളിൽ നിന്ന് വ്യത്യസ്തമായി ശക്തമായ സൈറ്റോടോക്സിക് ടി സെൽ പ്രതികരണത്തെ പ്രേരിപ്പിക്കുകയും ചെയ്യുന്നു.
ആവശ്യമായ ജീനുകൾ നീക്കം ചെയ്യപ്പെടുന്നതിനാൽ മിക്ക വൈറൽ വെക്റ്ററുകളും തനിപ്പകർപ്പിന് കഴിവില്ലാത്ത രീതിയിലാണ് രൂപകൽപ്പന ചെയ്തിരിക്കുന്നത്.
സിക്ക വൈറസ് , ഇൻഫ്ലുവൻസ വൈറസ്, റെസ്പിറേറ്ററി സിൻസിറ്റിയൽ വൈറസ് , എച്ച്ഐവി , മലേറിയ എന്നിവയുൾപ്പെടെ നിരവധി പകർച്ചവ്യാധികൾക്കെതിരെയുള്ള വൈറൽ വെക്റ്റർ വാക്സിനുകൾക്കായി COVID-19ന് കാരണമാകുന്ന SARS-CoV-2നുവേണ്ടി ലക്ഷ്യമിടുന്ന വാക്സിനുകൾക്ക് മുമ്പ് മാനുഷികമായ ക്ലിനിക്കൽ പരീക്ഷണങ്ങൾ നടത്തി.
വൈറൽ വെക്റ്റർ സാങ്കേതികവിദ്യ ഉപയോഗിച്ചുള്ള രണ്ട് എബോള വാക്സിനുകൾ പശ്ചിമാഫ്രിക്കയിലെ എബോള പൊട്ടിപ്പുറപ്പെടുന്നതിലും (2013–2016) ഡെമോക്രാറ്റിക് റിപ്പബ്ലിക്ക് ഓഫ് കോംഗോയിലും (2018–2020) ഉപയോഗിച്ചു.
RVSV-ZEBOV വാക്സിൻ 2019 നവംബറിൽ യൂറോപ്യൻ യൂണിയനിലും 2019 ഡിസംബറിൽ അമേരിക്കയിലും മെഡിക്കൽ ഉപയോഗത്തിനായി അംഗീകരിച്ചു.
2020 ജൂലൈയിൽ യൂറോപ്യൻ യൂണിയനിൽ മെഡിക്കൽ ഉപയോഗത്തിനായി സാബ്ഡെനോ / എംവാബിയയ്ക്ക് അംഗീകാരം ലഭിച്ചു.
വൈലിക്കുളങ്ങര ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Vailikulangara_Bhabavathi_Temple
കേരളത്തിലെ തൃശ്ശൂർ ജില്ലയിലെ ഒരു ഭദ്രകാളി ക്ഷേത്രമാണ് വൈലിക്കുളങ്ങര ഭഗവതി ക്ഷേത്രം .
ഗുരുവായൂരിന് അടുത്താണ് ഈ ക്ഷേത്രം.
ഈ ക്ഷേത്രത്തിലെ പ്രധാൻ ഉത്സവം മകര ചൊവ്വ ആണ്.
മലയാള മാസമായ മകരമാസത്തിലെ ആദ്യത്തെ ചൊവ്വാഴ്ചയാണ് ഈ ഉത്സവം തുടങ്ങുക.
ഇവിടത്തെ നവരാത്രി സംഗീതോത്സവം പ്രശസ്തമാണ്.
വൈറൽ പ്രതിഭാസം ഇംഗ്ലീഷ് വിലാസം https://ml.wikipedia.org/wiki/Viral_phenomenon
തനിപ്പകർപ്പുണ്ടാക്കാൻ ശേഷിയുള്ള വസ്തുക്കളെയോ മാതൃകകളെയോ ആണ് വൈറൽ പ്രതിഭാസം എന്നുവിളിക്കുന്നത്.
വൈറസുകൾ അല്ലാതെ മറ്റെന്തിനെങ്കിലും "വൈറൽ" സ്വഭാവം പ്രദർശിപ്പിക്കാൻ സാധിക്കുമെന്ന ആശയം പ്രചാരത്തിലെത്തിയത് ഇൻറർനെറ്റിൻറെ പ്രചാരത്തോടെയാണ്.
അമൂർത്തമായ വസ്തുക്കൾക്കുപോലും സ്വന്തം മാതൃകയിൽ മറ്റു വസ്തുക്കളുണ്ടാക്കുവാനോ മറ്റു വസ്തുക്കളെ ഇവയെപ്പോലെ മാറ്റിയെടുക്കുന്നതിനോ സാധിക്കുകയാണെങ്കിൽ അവയെ വൈറൽ വസ്തു എന്ന ഗണത്തിൽ പെടുത്താവുന്നതാണ്.
പുതിയ ആശയങ്ങളും പ്രവണതകളും മനുഷ്യസമൂഹത്തിൽ പ്രചരിക്കുന്നതിനെയും ഈ പ്രയോഗം കൊണ്ട് വിശേഷിപ്പിക്കാറുണ്ട്.
വൈറൽ സ്വഭാവത്തിന്റെ ഉത്തമോദാഹരണങ്ങളാണ് മെമെകൾ .
1992-ലെ നോവലായ സ്നോ ക്രാഷ് ഒരു മെറ്റാ വൈറസിൻറെയും ആധുനിക കമ്പ്യൂട്ടർ വൈറസിൻറെയും അർത്ഥതലങ്ങൾ സംബന്ധിച്ചുള്ളതാണ്.
നെറ്റ്‌വർക്ക് ഉൾപ്പെട്ട സംസ്ക്കാര രാഷ്ട്രീയത്തിൻറെ ഭാഗമാണ് വൈറൽ പ്രതിഭാസങ്ങളെന്ന് അഭിപ്രായമുണ്ടായിട്ടുണ്ട്.
സമൂഹം കൂടുതൽ പരസ്പരബന്ധിതമാകും തോറും ഇത്തരം പ്രതിഭാസങ്ങൾ കൂടിവരും എന്ന് വിവിധ വിദഗ്ദ്ധർ അഭിപ്രായപ്പെട്ടിട്ടുണ്ട് ( ജാൻ വാൻ ഡിജ്ക് ഉദാഹരണം).
സാമൂഹികമോ സാംസ്ക്കാരികമോ രാഷ്ട്രീയമോ സാമ്പത്തികമോ ആയ വൈറൽ പ്രതിഭാസങ്ങളുണ്ടാകാം.
ഗതാഗത സംവിധാനങ്ങളും ഇത്തരം പ്രതിഭാസങ്ങളുടെ സാദ്ധ്യതകൾ വർദ്ധിപ്പിക്കും.
രോഗങ്ങളുടെ വ്യാപനവും ഇതിൽ പെടുന്നു.
കമ്പ്യൂട്ടർ വൈറസുകൾക്കുണ്ടാക്കാൻ കഴിയുന്ന ദോഷഫലങ്ങൾ വളരെ വ്യാപ്തിയുള്ളതാണ്.
എമ്പയർ എന്ന പുസ്തകത്തിൽ, മൈക്കൽ ഹാഡ് , അൻറൊണിയോ നെഗ്രി എന്നിവർ വാദിക്കുന്നത് ആഗോളവൽക്കരണത്തിൻറെ യുഗം ഇത്തരം പ്രതിഭാസങ്ങളുടേതുമാണെന്നാണ്.
മെമെകൾ അല്ലാത്ത വൈറൽ പ്രതിഭാസങ്ങളുടെ ചില ഉദാഹരണങ്ങൾ: നെറ്റ്‌വർക്ക് സംസ്കാരവുമായി ബന്ധപ്പെട്ട വൈറൽ പ്രതിഭാസങ്ങൾ വൈറൽ മാർക്കറ്റിംഗ് വൈറൽ ചേഞ്ച് വൈറൽ വീഡിയോ ചങ്ങലയായി പോകുന്ന കത്തുകൾ ചങ്ങലയായി പോകുന്ന ഇ-മെയിലുകൾ വൈറൽ ലൈസൻസുകൾ ( ഗ്നൂ ജനറൽ പബ്ലിക് ലൈസൻസ് ) ഫാഷനിലെ മാറ്റങ്ങൾ ഇവയും കാണുക കമ്പ്യൂട്ടർ വൈറസ് മെമെ ട്രാൻസിറ്റിവിറ്റി അവലംബം
വൈലിംഡോർഫ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 മേയ് മുതൽ തുടരുന്നു.
ജർമ്മനിയിലെ സ്റ്റുട്ട്ഗാർട്ട് നഗരത്തിന്റെ വടക്കു പടിഞ്ഞാറുഭാഗത്തുള്ള ചെറുപട്ടണമാണ് വൈലിംഡോർഫ് .
1258 ഹെക്ടർ വിസ്തൃതിയുള്ള ഈ ഭാഗത്ത് 30000 പേർ അധിവസിക്കുന്നു.
വൈലത്തൂർ (മലപ്പുറം ജില്ല)
മലപ്പുറം ജില്ലയിലെ തിരൂർ താലൂക്കിൽ പൊൻമുണ്ടം പഞ്ചായത്തിൽ പെട്ട ഒരു പട്ടണം.
അഞ്ചു റോഡുകൾ വന്നുചേരുന്ന ഈ പ്രദേശം ജനത്തിരക്കുള്ള ഒരു ജംഗ്‌ഷനാണ്‌.
റോഡുകൾ: 1) എടരിക്കോട് ‌, കോട്ടക്കൽ ഭാഗങ്ങളിലേക്ക്‌ 2) പുത്തനത്താണി , വളാഞ്ചേരി ഭാഗങ്ങളിലേക്ക്‌ 3) കരിങ്കപ്പാറ , കോഴിച്ചെന 4) തിരൂർ ഭാഗത്തേക്ക്‌ 5) വട്ടത്താണി , താനൂർ ഭാഗങ്ങളിലേക്ക്‌.
ഏറ്റവും അടുത്ത വലിയ പട്ടണം തിരൂർ (വൈലത്തൂരിന്റെ പടിഞ്ഞാറു ഭാഗം) ആണ്‌- 5 കിലോമീറ്റർ ദൂരം.
പിന്നെ കോട്ടക്കൽ (വൈലത്തൂരിന്റെ കിഴക്കു ഭാഗം)-8 കിലോമീറ്റർ ദൂരം .
വൈലി (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Wylie,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ , ഡാളസ് , റോക്ക്‌വോൾ കൗണ്ടികളിൽ പെടുന്ന ഒരു നഗരമാണ് വൈലി .
2000ലെ സെൻസസ് പ്രകാരം 15,132 പേർ മാത്രം താമസിച്ചിരുന്ന കൗണ്ടിയിലെ ജനസംഖ്യ 173.8% വർദ്ധിച്ച് 2010ലെ സെൻസസ് ആയപ്പോഴേയ്ക്കും 41,427 ആയി.
ഒരുകാലത്ത് കോളിൻ കൗണ്ടിയിൽമാത്രമായി നിലകൊണ്ടിരുന്ന നഗരം ഇന്ന് ഡാളസ്, റോക്ക്‌വോൾ കൗണ്ടിയിലെ പ്രദേശങ്ങളും ഉൾപ്പെടുന്നു.
ലാവോൺ തടാകവും റേ ഹബ്ബാർഡ് തടാകവും നഗരത്തിനടുത്താണ്.
അവലംബം പുറത്തേയ്ക്കുള്ള കണ്ണികൾ വൈലി നഗരത്തിന്റെ ഔദ്യോഗിക വെബ്സൈറ്റ് വൈലി ചേംബർ ഓഫ് കൊമേഴ്സ് വൈലി ഇൻഡിപ്പെൻഡന്റ് സ്കൂൾ ഡിസ്ട്രിക്റ്റ് ദി വൈലി വ്യൂ , community message board ദി വൈലി ന്യൂസ് , local news source
വൈലോപ്പിള്ളി ശ്രീധരമേനോൻ ഇംഗ്ലീഷ് വിലാസം https://ml.wikipedia.org/wiki/Vyloppilli_Sreedhara_Menon
ജീവിതയാഥാർഥ്യങ്ങളെ പച്ചയായി ചിത്രീകരിക്കുന്ന കവിതകൾ എഴുതി ശ്രദ്ധേയനായ മലയാള സാഹിത്യകാരനായിരുന്നു വൈലോപ്പിള്ളി ശ്രീധരമേനോൻ (ജീവിതകാലം: 1911 മെയ്‌ 11 - 1985 ഡിസംബർ 22 ).
എറണാകുളം ജില്ലയിൽ തൃപ്പൂണിത്തറയിൽ കൊച്ചുകുട്ടൻ കർത്തയുടെയും  നാണിക്കുട്ടിയമ്മയുടേയും പുത്രനായി ജനിച്ചു, സസ്യശാസ്ത്രത്തിൽ ബിരുദമെടുത്തതിനുശേഷം 1931-ൽ അദ്ധ്യാപനവൃത്തിയിൽ പ്രവേശിച്ചു.
ഭാനുമതിയമ്മയെ വിവാഹം ചെയ്തു.
രണ്ട്‌ ആൺമക്കൾ, ശ്രീകുമാർ, വിജയകുമാർ.
1966-ൽ ഹൈസ്കൂൾ പ്രധാനാദ്ധ്യാപകനായാണ്‌ വിരമിച്ചത്‌.
മലയാളിയുടെ ഏറ്റവും സൂക്ഷ്മമായ രഹസ്യങ്ങളിൽ രൂപകങ്ങളുടെ വിരലുകൾകൊണ്ട്‌ സ്പർശിച്ച കവിയാണ്‌ വൈലോപ്പിള്ളി.
എല്ലാ മരുഭൂമികളെയും നാമകരണം ചെയ്തു മുന്നേറുന്ന അജ്ഞാതനായ പ്രവാചകനെപ്പോലെ മലയാളിയുടെ വയലുകൾക്കും തൊടികൾക്കും സഹ്യപർവ്വതത്തിനും കയ്പവല്ലരിയ്ക്കും മണത്തിനും മഴകൾക്കുമെല്ലാം കവിതയിലൂടെ അനശ്വരതയുടെ നാമം നൽകിയ വൈലോപ്പിള്ളി, കേരളത്തിന്റെ പുൽനാമ്പിനെ നെഞ്ചിലമർത്തിക്കൊണ്ട്‌ എല്ലാ സമുദ്രങ്ങൾക്കും മുകളിൽ വളർന്നു നിൽക്കുന്നു.
മാമ്പൂവിന്റെ മണവും കൊണ്ടെത്തുന്ന വൃശ്ചികക്കാറ്റ്‌ മലയാളിയുടെ ഓർമ്മകളിലേക്ക്‌ സങ്കടത്തിന്റെ ഒരശ്രുധാരയും കൊണ്ടുവരുന്നുണ്ട്‌.
വൈലോപ്പിള്ളിയുടെ മാമ്പഴത്തിലൂടെ മലയാളി അനുഭവിച്ചറിഞ്ഞ ആ പുത്രദുഃഖം, ഒരു പക്ഷേ, ഭൂമിയുടെ അനശ്വരമായ മാതൃത്വത്തിലേക്ക്‌ തിരിച്ചുപോയ പുത്രന്മാരുടെയും ജനപദങ്ങളുടെയും ഖേദമുണർത്തുന്നു.
ഈ മഹാകവി രക്തസ്രാവത്തെ തുടർന്ന് 1985 ഡിസംബർ 22-ന്‌ അന്തരിച്ചു.
ജീവിത രേഖ 1911 ജനനം 1931 ബി.എ 1947 ആദ്യ കവിതാ സമാഹാരം 'കന്നിക്കൊയ്ത്ത്' 1951 അഖിൽ സുനിൽ അവാർഡ്    - 'ശ്രീരേഖ' 1952 'കുടിയൊഴിക്കൽ', 'ഓണപ്പാട്ടുകാർ' 1954 'കുന്നിമണികൾ' 1958 'കടൽക്കാക്കകൾ 1965 കേരള സാഹിത്യ അക്കാദമി അവാർഡ് - 'കയ്പവല്ലരി' 1969 ആൽബിൻ അവാർഡ് 1970 'വിട' 1971 ഓടക്കുഴൽ അവാർഡ് - 'വിട' 1972 കേന്ദ്ര സാഹിത്യ അക്കാദമി അവാർഡ് - 'വിട' 1980 'മകരകൊയ്ത്ത്' 1981 കേരള സാഹിത്യ അക്കാദമി വിശിഷ്ടാംഗത്വം; വയലാർ അവാർഡ് - 'മകരക്കൊയ്ത്ത്' കേരള സാഹിത്യ അക്കാദമിയിലെ മുൻ പ്രസിഡന്റ് ആയിരുന്നു 1985 മരണം രചനാശൈലി
"ശ്രീ" എന്ന തൂലികാനാമത്തിൽ എഴുതിത്തുടങ്ങിയ കവിയുടെ കവിതകൾ പലതും കേരളത്തിൽ ഒരു ഭാവുകപരിവർത്തനം സൃഷ്ടിച്ചു.
രണ്ട്‌ ലോകമഹായുദ്ധങ്ങൾ കണ്ട ഭൂമി, അതിന്റെ ഫലമായുണ്ടായ പട്ടിണിയും ദാരിദ്ര്യവും, എന്നിങ്ങനെ തികച്ചും അശാന്തമായ ഒരു കാലഘട്ടത്തിലാണ്‌ കവി തന്റെ യൌവനം കഴിച്ചു കൂട്ടിയത്‌.
കാലവും ലോകവും മാറുന്നു എന്നതാണ്‌ വൈലോപ്പിള്ളിക്കവിതയുടെ ആധാരശില.
വൈലോപ്പിള്ളിയുടെ സമപ്രായക്കാരനും, അടുത്തടുത്ത ഗ്രാമങ്ങളിൽ ജനിച്ചവരുമായിരുന്ന ചങ്ങമ്പുഴയുടേയും , ഇടപ്പള്ളി രാഘവൻപിള്ളയുടെയും കാൽപ്പനിക പ്രസ്ഥാനങ്ങൾ മലയാള കവിതാ രംഗത്തിൽ വെന്നിക്കൊടി പാറിച്ച്‌ നിൽക്കുന്ന അവസരത്തിൽ അതിൽ നിന്നും തീർത്തും വ്യത്യസ്തമായി യാഥാർത്ഥ്യത്തിന്റെ ഒരു പാത വെട്ടിത്തെളിച്ചെടുത്തവരിൽ ഒരാളായിരുന്നു വൈലോപ്പിള്ളി.
ഇടശ്ശേരി ഗോവിന്ദൻ നായർ , എൻ.വി. കൃഷ്ണവാര്യർ മുതലായവരായിരുന്നു അദ്ദേഹത്തിന്റെ സമപ്രായക്കാരും സമശൈലീയരും ആയിരുന്ന ചിലർ.
ജീവിത യാഥാർത്ഥ്യബോധം
തികച്ചും വ്യത്യസ്തമായ ഒരു ജീവിത ബോധം ആണ്‌ കവിയുടെ കവിതകളിൽ വായിച്ചെടുക്കാവുന്നത്.
ജീവിതം പരാജയത്തെ അഭിമുഖീകരിക്കുന്നതും ആ കവിതകളിൽ കാണാം, പക്ഷേ ഒരു പിന്തിരിയലോ കീഴടങ്ങലോ കവിതകളിൽ കാണാൻ കഴിയില്ല.
യാഥാർത്ഥ്യബോധത്തിൽ അടിയുറച്ചിരുന്നതുകൊണ്ട്‌ അക്കവിതകളിൽ അസാമാന്യ ദൃഢത ഉണ്ടായി, "എല്ലുറപ്പുള്ള കവിത" എന്നാണ്‌ കടൽ കാക്കകൾ എന്ന സമാഹാരത്തിന്റെ അവതാരികയിൽ പി. എ. വാര്യർ എഴുതിയത്‌.
അനാവശ്യമായി ഒരൊറ്റ വാക്കു പോലും ഉപയോഗിക്കാതിരിക്കുക എന്നതാണ്‌ വൈലോപ്പിള്ളിയുടെ രീതി "എന്തോ വ്യത്യാസമുണ്ടാ കൃതിക്ക്‌, വെറും പാലുപോലുള്ള കവിതകളല്ല, കാച്ചിക്കുറുക്കിയ കവിത" എന്ന് എം.എൻ. വിജയൻ ആ ശൈലിയെ വിശേഷിപ്പിച്ചതും മറ്റൊന്നും കൊണ്ടല്ല
ഒരു തലമുറയിൽ നിന്ന് മറ്റൊരു തലമുറയിലേക്ക്‌ പകർന്നു കൊണ്ടു പോകുന്ന ഒരു നിരന്തരതയാണ്‌ കവിക്ക്‌ ജീവിതം.
ഇന്നു വിതക്കുന്ന വിത്ത്‌ ലോകത്ത്‌ ആദ്യം നട്ട വിത്തിന്റെ നൈരന്തര്യം ആണ്‌.
ഇവിടുത്തെ നാളത്തെ പാട്ട്‌ ഇന്നിന്റെ പാട്ടിന്റെ തുടർച്ച തന്നെ ആണ്‌.
“ "കന്നിനാളിലെക്കൊയ്ത്തിനു വേണ്ടി മന്നിലാദിയിൽ നട്ട വിത്തെല്ലാം പൊന്നലയലച്ചെത്തുന്നു നോക്കൂ, പിന്നെയെത്രയോ കൊയ്ത്തുപാടത്തിൽ ഹാ, വിജിഗീഷു മൃത്യുവിന്നാമോ, ജീവിതത്തിൻ കൊടിപ്പടം താഴ്ത്താൻ?" ( കന്നിക്കൊയ്ത്ത്‌ ) ”
അതുപോലെ തന്നെ മനുഷ്യരും സകല ദുരിതങ്ങളേയും അതിജീവിച്ച്‌ പരാജയപ്പെട്ടും വിജയിച്ചുമൊക്കെ ജീവിതം മുന്നോട്ടു കൊണ്ടുപോകുമെന്നാണ്‌ കവി പ്രത്യാശിക്കുന്നത്‌.
ദുഃഖത്തിന്റെ എല്ലാ പായൽ കറുപ്പിന്റെ മുകളിലും മനോവെളിച്ചത്തിന്റെ നെല്ലിപ്പൂക്കൾ വിരിഞ്ഞുനിൽക്കുന്നതായി വൈലോപ്പിള്ളി കരുതുന്നു.
സമത്വസുന്ദരമായ ലോകത്തിന്റെ കേരളീയ മിത്തായ ഓണവും വൈലോപ്പിള്ളിയെ ഏറെ ആകർഷിച്ചിട്ടുണ്ട്‌.
കവിയെന്ന നിലയിൽ അക്കാലം പുനഃസൃഷ്ടിക്കുകയാണ്‌ തന്റെ ദൌത്യമെന്നും വൈലോപ്പിള്ളി വിശ്വസിച്ചിരുന്നു.
“ "അത്രയുമല്ല പുരാതന കാഞ്ചന കാലം പുൽകിയ കണ്ണാൽ ഭാവിയു- രുത്തിരിയുന്ന വിദൂരതയിങ്കലു- മൊരു തിരുവോണം കാണ്മൂ ഞങ്ങൾ" ( ഓണപ്പാട്ടുകാർ ) ”
എന്നാണ്‌ കവി പാടിയിരിക്കുന്നതും.
വൈലോപ്പിള്ളികവിതകളിൽ സൂക്ഷ്മമായി പരിശോധിക്കുമ്പോൾ സാമൂഹ്യശാസ്ത്രത്തിൽ അടിസ്ഥാനപ്പെട്ടുള്ള ചരിത്രപരത ഇഴചേർക്കപ്പെട്ടിട്ടുള്ളതായി കാണാൻ സാധിക്കും.
ജീവിതത്തിൽ ഒരിക്കൽ ചെയ്ത തെറ്റ്‌ ജീവിതന്ത്യം വരേയും വേട്ടയാടിയേക്കാമെന്നും, അരേയും വേദനിപ്പിക്കാതെ ജീവിക്കേണ്ടതിന്റെ അടിസ്ഥാനത്തെ കുറിച്ചും കവി ഏറെ ഹൃദയംഗമമായി പാടിയിട്ടുണ്ട്‌.
കവിയുടെ ഏറ്റവും പ്രശസ്തമായ കൃതികളിലൊന്നായ " മാമ്പഴം " അത്തരത്തിലൊരു കഥയാണല്ലോ പറയുന്നത്‌.
മാമ്പൂക്കുല ഒടിച്ചതിന്‌ തല്ലുകൊള്ളുമെന്നു പറഞ്ഞ മാതാവിനോട്‌ "മാമ്പഴം പെറുക്കുവാൻ ഞാൻ വരുന്നില്ല" എന്നു പറഞ്ഞ്‌ "വാനവർക്കാരോമലായ്‌" പോയ മകനെ ഓർത്ത്‌ “ അങ്കണത്തൈമാവിൽ നിന്നാദ്യത്തെ പഴം വീഴ്കെ അമ്മതൻ നേത്രത്തിൽ നിന്നുതിർന്നു ചുടു കണ്ണീർ ”
വായനക്കാരുടെയും കണ്ണീരാകുന്നത്‌ കവിയുടെ ആശയങ്ങളുടെ പ്രസക്തിയും വിജയവും കാണിക്കുന്നു.
അതുപോലെ തന്നെ പയർ വറക്കുമ്പോൾ കുറഞ്ഞു പോകുമെന്ന പരമാർഥമറിയാതെ കുഞ്ഞിനെ കൊന്ന ചങ്ങാലി പ്രാവിന്റെ കഥയും മറ്റൊന്നല്ല തെളിയിക്കുന്നത്‌.
“ "ഉരിമണിപ്പയറിനു കുഞ്ഞിനെക്കൊന്നേൻ, ഉലകത്തിലെന്തിനു ഞാനിരിപ്പൂ, മേലി- ലുലകത്തിലെന്തിനു ഞാനിരിപ്പൂ." ( ചങ്ങാലി പ്രാവ്‌ ) ”
ശാസ്ത്രത്തേയും പുരോഗതിയേയും ഏറെ പ്രതീക്ഷയോടെ ആയിരുന്നു കവി കണ്ടിരുന്നത്‌, പക്ഷെ ശാസ്ത്രത്തിന്റെ വഴിപിഴച്ചപോക്കിനെ കുറിച്ച്‌ അദ്ദേഹം ആകുലപ്പെട്ടിരുന്നു.
മഴപെയ്ത്‌ ഈറനായ ഒരു പ്രഭാതത്തിൽ തീപ്പെട്ടി കത്തിച്ച്‌ ഒരു കാപ്പിപോലും കുടിക്കുവാൻ കഴിയാതെയിരുന്ന ഒരു പ്രഭാതത്തിൽ കവി, ഭാരതം ഒരു അണുശക്തിരാഷ്ട്രം ആയതിനേക്കുറിച്ച്‌ “ "പാഴ്‌പിട്ടിനാലെ മരുന്നു പുരട്ടിയ തീപ്പെട്ടി കത്തായ്കിലെന്തു ദോഷം ആറാമതാമണുശക്തിയായ്‌ത്തീർന്നെന്റെ വീറാർന്ന നാടുജ്ജ്വലിക്കയല്ലീ" (തീപ്പെട്ടി) ”
എന്നാണ്‌ വേണ്ടത്ര പുഛത്തോടെ ഓർത്തത്‌.
നിർഭയത ആയിരുന്നു കവിയുടെ മുഖമുദ്ര.
അടിയന്തരാവസ്ഥക്കെതിരെ പ്രതികരിച്ച അപൂർവ്വം മലയാളികളിൽ ഒരാളായിരുന്നു വൈലോപ്പിള്ളി.
അടിയന്തരാവസ്ഥയുടെ അച്ചടക്കത്തെ പ്രകീർത്തിച്ചിട്ട്‌ "എല്ലാമിപ്പോൾ ഭദ്രമായി, ബ്രിട്ടീഷുകാർ വാണകാലം പോലെ" എന്നാണ്‌ കവി പരിഹസിച്ചത്‌.
സഹജീവിസ്നേഹവും വൈലോപ്പിള്ളിയിൽ വേണ്ടുവോളമുണ്ടായിരുന്നു.
കവി പ്രകൃതിയെ വർണ്ണിക്കുന്നതിങ്ങനെയാണ്‌.
“ "ചെറുമീനിണക്കായി സാഗരം തീർപ്പൂമാതാ- വിരുപൂവിനുവേണ്ടി വസന്തം ചമയ്ക്കുന്നു, പുഴുവെ പൂമ്പാറ്റയായുടുപ്പിക്കുന്നു, മാനിൻ വഴിയേ തിരുമണ കസ്തൂരിമണം ചേർപ്പൂ" ( ഉജ്ജ്വല മുഹൂർത്തം ) ”
സഹ്യന്റെ മകൻ എന്ന കവിതയിൽ മനുഷ്യൻ പ്രകൃതിയോടു ചെയ്യുന്ന ദ്രോഹങ്ങൾക്കു കവിക്കുള്ള രോഷം കാണാം.
അമ്പലത്തിൽ എഴുന്നള്ളിപ്പിനിടെ മദം പൊട്ടിയ ആന കാട്ടിയ പരാക്രമങ്ങളെല്ലാം പണ്ട്‌ അവനെ ഇണക്കുന്നതിനു മുൻപ്‌ അവൻ കാട്ടിൽ ചെയ്തിരുന്ന വിക്രിയകളായിരുന്നു.
ഒടുവിൽ പട്ടാളക്കാരന്റെ വെടിയേറ്റു നിലവിളിയോടെ വീണു.
“ ദ്യോവിനെ വിറപ്പിക്കുമാ വിളി കേട്ടോ മണി- ക്കോവിലിൽ മയങ്ങുന്ന മാനവരുടെ ദൈവം! എങ്കിലുമതുചെന്നു മറ്റൊലിക്കൊണ്ടു പുത്ര- സങ്കടം സഹിയാത്ത സഹ്യന്റെ ഹൃദയത്തിൽ ”
എന്നാണ്‌ കവിയും സങ്കടം സഹിക്കാതെ പാടിയത്‌.
കേരള ഗ്രാമജീവിതം വൈലോപ്പിള്ളിയുടെ ഇഷ്ടവിഷയങ്ങളിൽ ഒന്നായിരുന്നു, കൊയ്ത്തും, മെതിയും, നാട്ടുമ്പുറവും കവിയെ ഏറെ പ്രചോദിപ്പിച്ചു.
പ്രകൃതിയുടെ കേവലസൗന്ദര്യത്തെ വർണ്ണിക്കുന്ന മറ്റുള്ള കവികളിൽ നിന്ന് വ്യത്യസ്തമായി പ്രകൃതിയും മനുഷ്യനും 
ചേരുമ്പോഴുണ്ടാകുന്ന സമഗ്രസൗന്ദര്യമായിരുന്നു അദ്ദേഹത്തിന്‌ പ്രിയങ്കരം.
തന്റെ വിഷുക്കണി എന്ന കവിതയിൽ ഗ്രാമത്തിന്റെ നിഷ്കളങ്കതയും  നന്മയും കവി വരച്ചിടുന്നു.
“ ഏതു ധൂസരസങ്കൽപ്പത്തിൽ വളർന്നാലും,
ഏതു യന്ത്രവത്കൃത ലോകത്തിൽ പുലർന്നാലും, മനസ്സിലുണ്ടാകട്ടെ ഗ്രാമത്തിൻ വെളിച്ചവും മണവും മമതയും ഇത്തിരി കൊന്നപ്പൂവും" (കയ്പവല്ലരി) ”
എന്നാണ്‌ കവി ആഗ്രഹിച്ചതു തന്നെ.
“ കുടങ്ങളിലിളങ്കള്ളും, കുടയണിപ്പച്ചത്തെങ്ങും,
കുടമെതിർമുലതുള്ളും പെൺകിടാങ്ങളും ഇടതിങ്ങും കൊച്ചിനാടെ വിടവാങ്ങുന്നിതാ പോകാൻ കടലിങ്കൽ തമ്പടിച്ചു കഴിയും ഞങ്ങൾ" (കടലിലെ കവിതകൾ) ”
എന്നാണ്‌ കവി ജന്മനാടിനെ വർണ്ണിക്കുന്നത്‌.
എങ്കിലും കവി യാഥാർത്ഥ്യബോധത്തേയും കൈവിടുന്നില്ല, “ അതിഥികൾക്കെല്ലാമമരദേശമീ-
ക്കിതവി ഞങ്ങൾക്കു നരകദേശവും മദിപ്പിക്കും, കനിക്കിനാവുകൾ കാട്ടി കൊതിപ്പിക്കും; പക്ഷെ കൊടുക്കയില്ലവൾ ”
കേരളീയത വൈലോപ്പിള്ളിക്ക്‌ അന്ധവും ഭ്രാന്തവും ആയിരുന്നില്ല എന്നർത്ഥം.
അടിസ്ഥാന വർഗ്ഗ പക്ഷപാതം
ജന്മിത്തത്തേക്കാളേറെ വൈലോപ്പിള്ളി ചെവികൊടുത്തത്‌ അടിസ്ഥാനവർഗ്ഗക്കാരുടേയും പണിയാളരുടെയും പ്രശ്നങ്ങൾക്കാണ്‌.
വൈലോപ്പിള്ളിക്കവിതകളിൽ ഏറെ തെളിഞ്ഞു കാണാവുന്ന ഒന്നാണ്‌ അടിസ്ഥാനവർഗ്ഗ പക്ഷപാതം.
കുടിയൊഴിക്കൽ, കന്നിക്കൊയ്ത്ത്‌, കാക്ക, ഓണപ്പാട്ടുകാർ, ഓണമുറ്റത്ത്, വിഷുക്കണി, അഭിവാദനം, യുഗപരിവർത്തനം, തുടങ്ങിയ   കവിതകളിൽ കൂടുതലായി ഇതിന്റെ അനുരണനങ്ങൾ കാണാൻ സാധിക്കും.
പുരോഗമനവും മാറ്റവും കവിയെ ഏറ്റവും സ്വാധീനിച്ച രണ്ട്‌ ആശയങ്ങളാണ്‌, അവ രണ്ടും അടിസ്ഥാനപരമായിത്തന്നെ മാർക്സിയൻ ആശയങ്ങളാണ്‌.
തൊഴിലാളി വർഗ്ഗവിപ്ലവം 'സ്നേഹസുന്ദരപാതയിലൂടാകട്ടെ" എന്ന് കുടിയൊഴിക്കലിലൂടെ ആഹ്വാനം ചെയ്തത്‌ ഏറെ പ്രസിദ്ധവുമാണ്‌. തകരുന്ന ജന്മിത്തമേടകളിലിരുന്ന് പുതിയ യുഗത്തെ ആത്മാർഥമായി സ്വാഗതം ചെയ്യുന്ന കഥാപാത്രങ്ങളെ "യുഗപരിവർത്തനം", "കുടിയൊഴിക്കൽ" മുതലായ കൃതികളിൽ കാണാൻ സാധിക്കും.
അവരെ കവിയോടു തന്നെ സമരസപ്പെടുത്തി വായിക്കുവാനും കഴിയും.